**REGLEMENT**

Bowlinguturniir "KLUBIKARIKAS 2019/20" koosneb 9 etapist.

Võistlusel järgitakse käesolevat juhendit. Kõigis reglemendiga reguleerimata küsimustes lähtutakse kehtivatest Eesti Veeremängude Liidu võistlusmäärustest, mis on avaldatud www.evml.ee. Võistluse "KLUBIKARIKAS 2019/20" korraldaja on MTÜ Rakvere Bowling.

**Toimumise aeg**

Turniir toimub ajavahemikus september 2019 kuni mai 2020.

Korraldaja jätab endale õiguse muuta mõne etapi toimumisaega, kui selleks tekib tungiv vajadus (mittesobimine muu bowlingu kalendriga, tehnilised probleemid jne). Osalejaid teavitatakse muudatustest võimalikult aegsasti (vähemalt 1 nädalat) ette.

|  |  |  |  |  |
| --- | --- | --- | --- | --- |
| **I etapp** | **II etapp** | **III etapp** | **IV etapp** | **V etapp** |
| P- 15. sept | K- 09. okt | P- 10. nov | P- 08. dets | K- 08. jaan |
| P- 22. sept | P- 13. okt | K- 13. nov | P- 15. dets | P- 12. jaan |
| K- 25. sept | P- 20. okt | P- 17. nov | K- 18. dets | P- 19. jaan |
|  |  |  |  |  |
|  |  |  |  |  |
| **VI etapp** | **VII etapp** | **VIII etapp** | **IX etapp** |  |
| K- 05. veb | K- 04. mär | P- 05. apr | P- 03. mai |  |
| P- 09. veb | P- 08. mär | P- 12. apr | K- 06. mai |  |
| P- 16. veb | P- 15. mär | K- 15. apr | P- 10. mai |  |

**Toimumise koht**

Rakvere Bowling (6 rada, Brunswick), Rakvere Võidu tn , tel 5202030.

**Osalemisõigus ja registreerumine**

Osalemisõigus on kõigil Rakvere Bowlinguklubi liikmetel, kes tunnistavad võistluse reglementi.

Eelregistreerumine toimub etapile eelneva reedel kella 20:00ni, e-post: info@rakbowl.ee, hiljem saab võistlusele registreeruda vabade kohtade olemasolul.

**Osavõtutasu**

Võistlusmaks on 7,5 eurot või 7,5+5 eurot (7,5 radade eest ja 5 auhinnafondi).

**Võistlussüsteem**

Individuaalne. Arvestus toimub eraldi meestele, naistele ja juunioritele.

Igal etapil jaotatakse võistlejatele paremusjärjestuse järgi kohapunktid.

**Etapivoorud**

Individuaalne, 5 sarja, euroopa mänguviis, 2 mängijat rajal. Rajad loositakse. Radade vahetus - üks rada paremale pärast igat sarja. 2 harjutusruutu algusrajal.

**Tasapunktiseisude lahendamine**

Etapil visatud viie sarja järel võrdse punktisumma korral saab kõrgemad kohapunktid võistleja kellel oli visatud parim sari, kui see on võrdne siis kellel oli visatud parem teine sari jne. Kui kõik visatud sarjad on võrdsed siis otsustab loos.

**Kohapunktid**

Kõik etapil osalenud võistlejad teenivad kohapunkte, eraldi meeste, naiste ja juuniorite arvestus.

Kohapunktid: 1. koht – 12p, 2. koht – 10p, 3. koht – 9p, 4. koht – 8p, 5. koht – 7p, 6. koht – 6p, 7. koht – 5p, 8. koht – 4p, 9. koht – 3p, 10. koht – 2p, 11.-… koht – 1p.

**Paremusjärjestus**

9 etapi paremusjärjestus

„Klubikarikas 2019/20“ paremusjärjestus selgub 6 parima etapi kohapunktide summa järgi. Võrdsete kohapunktide summade korral saab parema asetuse mängija kellel 6-l parimal etapil visatud punktide kogusumma on suurem. Kui visatud punktisummad on võrdsed siis on parem see kelle on rohkem saavutatud kõrgemaid kohti ( 6 paremal visatud etapil). Kui see võrdne siis visatud tulemuste keskmine. Kui seegi näitaja on võrdne siis, kes on 6-l paremal etapil visanud kõrgema sarja.

**Auhinnad**

Klubikarikas 2019/20 võitnud meesmängija ja Klubikarikas 2019/20 võitnud naismängija ning Klubikarikas 2019/20 võitnud juuniormängija saavad karika.

Auhinnafond jaguneb: Meesmängijad: 1. koht - 50%, 2. koht – 30%, 3. koht – 20%; Naismängijad: 1. koht - 50%, 2. koht – 30%, 3. koht – 20%; Juuniormängijad: 1. koht - 50%, 2. koht – 30%, 3. koht – 20%.

**Muud sätted**

Radade õlitus enne uut mänguvooru.

Kõik reglemendis määratlemata küsimused lahendab võistluste peakohtunik Martin Ruuto koos turniiri korraldajatega.